CK บวก 3.88% เก็งงบ Q2/59 พร้อมเพิ่มเป้ากำไรปี 59-61
CK บวก 3.88% เก็งงบ Q2/59 ล่าสุด ณ เวลา 10.55 น. ราคาอยู่ที่ 33.50 บาท บวก 1.25 บาท หรือ 3.88% สูงสุดที่ 33.75 บาท ต่ำสุดที่ 33.00 บาท มูลค่าซื้อขายที่ 582.79 ล้านบาท โบรกฯ แนะ “ซื้อ” ชูเป้า 38.5 บาท มองแนวโน้มธุรกิจเติบโตระยะยาวจากการได้งานรัฐต่อเนื่อง พร้อมเพิ่มเป้ากำไรปี 59-61

8 ส.ค. 2559

ผู้สื่อข่าวรายงานว่า ราคาหุ้นบริษัท ช.การช่าง จำกัด (มหาชน) หรือ CK ณ เวลา 10.55 น. ราคาอยู่ที่ 33.50 บาท บวก 1.25 บาท หรือ 3.88% สูงสุดที่ 33.75 บาท ต่ำสุดที่ 33.00 บาท มูลค่าซื้อขายที่ 582.79 ล้านบาท ขณะที่ดัชนีตลาดหุ้นไทยโดยรวมบวก 1.17%

ด้าน บล.โนมูระ พัฒนสิน ระบุในบทวิเคราะห์ฯ แนะ”ซื้อ” CK ให้ราคาเป้าหมาย 38.5 บาท/หุ้น คาดกำไรสุทธิ ไตรมาส 2/59เด่นจากแรงเสริมงานเพิ่ม โดยมีมุมมอง slightly positive ต่อแนวโน้มกำไรปกติ ไตรมาส 2/59 ที่ 907 ล้านบาท (+177% เทียบช่วงเดียวกันของปีก่อน, +246% เทียบไตรมาสก่อนหน้า) จากบันทึกรายได้งานเพิ่มโครงการไซยะบุรี ได้ทันในไตรมาส 2/59 ซึ่งทำให้รายได้ก่อสร้างและกำไรปกติโตสูงทั้ง เทียบช่วงเดียวกันของปีก่อนเทียบไตรมาสก่อนหน้า
พร้อมทั้งปรับประมาณการกำไรปกติปี 59-61 ไป +59%, +5% และ +16% ตามลำดับ โดยการเพิ่มขึ้นมากในปี 59 มาจากงานเพิ่มไซยะบุรีเป็นหลัก และการเพิ่มขึ้นใน 2561 มาจากดอกเบี้ยรับ (ให้ความช่วยเหลือทางการเงินกับ บจก. ไซยะบุรี เพาวเวอร์) และคงมุมมองแนวโน้มธุรกิจของ CK เติบโตได้ในระยะยาว จากการได้งานรัฐต่อเนื่อง และคาดเป็นผู้มีแนวโน้มได้รับงานสูงสุดในกลุ่ม